CELEX: 32010R0191
Language: sl
Date: 2010-03-05 00:00:00
Title: Uredba Komisije (EU) št. 191/2010 z dne 5. marca 2010 o določitvi uvoznih dajatev za nekatere vrste oluščenega riža od 6. marca 2010 dalje

6.3.2010   
            
            
               SL
            
            
               Uradni list Evropske unije
            
            
               L 56/6
            
         UREDBA KOMISIJE (EU) št. 191/2010
   z dne 5. marca 2010
   o določitvi uvoznih dajatev za nekatere vrste oluščenega riža od 6. marca 2010 dalje
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 137 Uredbe,
   ob upoštevanju naslednjega:
   
               (1)
            
            
               Na podlagi podatkov, ki so jih posredovali pristojni organi, Komisija ugotavlja, da so bila uvozna dovoljenja za oluščen riž z oznako KN 1006 20, z izjemo uvoznih dovoljenj za riž basmati, izdana za količino 168 643 ton za obdobje od 1. septembra 2009 do 28. februarja 2010. Uvozno dajatev za oluščen riž z oznako KN 1006 20, razen za riž basmati, je zato treba spremeniti.
            
         
               (2)
            
            
               Ker je treba dajatev določiti v desetih dneh od zaključka zgoraj navedenega obdobja, mora ta uredba začeti veljati takoj –
            
         SPREJELA NASLEDNJO UREDBO:
   Člen 1
   Uvozna dajatev za oluščen riž z oznako KN 1006 20 je 30 EUR na tono.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2010
      
         
            Za Komisijo, za predsednika po pooblastilu
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.